**Likumprojekta “Par Savienības pilsoņu un viņu ģimenes locekļu ieceļošanu un uzturēšanos Latvijas Republikā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2018. gada 15.februāra rīkojuma Nr.61 “Par konceptuālo ziņojumu “Konceptuāls ziņojums par imigrācijas politiku”” 3.punktā Iekšlietu ministrijai dotais uzdevums paredz izstrādāt likumprojektu “Imigrācijas likums”, tajā iekļaujot Savienības pilsoņu un viņu ģimenes locekļu ieceļošanas un uzturēšanās jautājumus, tomēr likumprojekta “Imigrācijas likums” izstrādes gaitā tika konstatēts, ka lietderīgāk būtu izstrādāt divus likumprojektus, jo trešo valstu pilsoņu un Savienības pilsoņu un viņu ģimenes locekļu ieceļošanu regulējošās normas ir pārāk atšķirīgas.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projektā pārņemtas Ministru kabineta 2011.gada 30.augusta noteikumu Nr.675 “Kārtība, kādā Savienības pilsoņi un viņu ģimenes locekļi ieceļo un uzturas Latvijas Republikā” normas, kas nosaka šīs personu grupas ieceļošanas un uzturēšanās pamatprincipus – ieceļošanas un uzturēšanās pamatu, gadījumus, kad ieceļošanu un uzturēšanos ierobežo, anulējot personām izsniegtos dokumentus un/vai nosakot ieceļošanas aizliegumu. Pašlaik šie nosacījumi ir ietverti iepriekš minētajos Ministru kabineta noteikumos, bet Eiropas Komisija vairākkārt norādījusi uz šāda normu hierarhiskā sadalījuma nepilnību, rosinot šīs normas iekļaut likumā, nevis Ministru kabineta noteikumos.Likumprojekts paredz Ministru kabinetam deleģēt kārtības, kādā Savienības pilsoņi un viņu ģimenes locekļi saņem uzturēšanās dokumentus, izstrādi.Atšķirībā no pašreiz spēkā esošajiem Ministru kabineta noteikumiem Nr.675 projektu paredzēts papildināt ar nodaļu, kas saistīta ar administratīvo atbildību Savienības pilsoņu un viņu ģimenes locekļu ieceļošanas un uzturēšanās jomā, sankcijas nosakot pēc iespējas analogas tām, kas paredzētas Latvijas pilsoņiem par līdzīgiem administratīvajiem pārkāpumiem.Projekts neparedz ieviest jaunus pakalpojumus vai jaunas informācijas un komunikācijas tehnoloģiju sistēmas vai pilnveidot esošās. Pakalpojumus nav paredzēts sniegt elektroniski.  |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Pilsonības un migrācijas lietu pārvalde, Valsts robežsardze. |
| 4. | Cita informācija | Nav. |

 .

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Savienības pilsoņi un viņu ģimenes locekļi, kas ieceļo un uzturas Latvijas Republikā. 2020.gada 1.janvārī Latvijas Republikā uzturējās 18714 Savienības pilsoņi un viņu ģimenes locekļi – trešo valstu pilsoņi. |
| 2. | Tiesiskā regulējuma ietekme uz tautsaimniecību un administratīvo slogu | Projekts nerada ietekmi uz tautsaimniecību un nerada papildu administratīvo slogu, jo nesatur jaunas, līdz šim spēkā neesošas prasības vai nosacījumus.  |
| 3. | Administratīvo izmaksu monetārs novērtējums | Projekts nerada papildu administratīvās izmaksas. Vienīgās administratīvās izmaksas, kas rodas Savienības pilsoņiem un viņu ģimenes locekļiem, ir saistītas ar uzturēšanās dokumenta saņemšanu gadījumos, ja viņi saņem šo dokumentu eID kartes formātā – 15 EUR par dokumenta izgatavošanu reizi piecos vai desmit gados.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projektam jāstājas spēkā vienlaikus ar likumprojektu “Imigrācijas likums” un pakārtotajiem Ministru kabineta noteikumiem, kuros tiks noteikta Savienības pilsoņu un viņu ģimenes locekļu uzturēšanās tiesības apliecinošo dokumentu forma un saņemšanas kārtība. |
| 2. | Atbildīgā institūcija | Iekšlietu ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2004.gada 29.aprīļa direktīva [2004/38/EK](http://eur-lex.europa.eu/eli/dir/2004/38/oj/?locale=LV) par Savienības pilsoņu un viņu ģimenes locekļu tiesībām brīvi pārvietoties un uzturēties dalībvalstu teritorijā, ar ko groza regulu (EEK) Nr. [1612/68](http://eur-lex.europa.eu/eli/reg/1968/1612/oj/?locale=LV) un atceļ direktīvas [64/221/EEK](http://eur-lex.europa.eu/eli/dir/1964/221/oj/?locale=LV), 68/360/EEK, 72/194/EEK, 73/148/EEK, 75/34/EEK, 75/35/EEK, 90/364/EEK, 90/365/EEK un 93/96/EEK (dokuments attiecas uz EEZ) |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2004.gada 29.aprīļa direktīva [2004/38/EK](http://eur-lex.europa.eu/eli/dir/2004/38/oj/?locale=LV) par Savienības pilsoņu un viņu ģimenes locekļu tiesībām brīvi pārvietoties un uzturēties dalībvalstu teritorijā, ar ko groza regulu (EEK) Nr. [1612/68](http://eur-lex.europa.eu/eli/reg/1968/1612/oj/?locale=LV) un atceļ direktīvas [64/221/EEK](http://eur-lex.europa.eu/eli/dir/1964/221/oj/?locale=LV), 68/360/EEK, 72/194/EEK, 73/148/EEK, 75/34/EEK, 75/35/EEK, 90/364/EEK, 90/365/EEK un 93/96/EEK (dokuments attiecas uz EEZ) |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1.pants | 1.pants | Pārņemts pilnībā | Projekts neparedz stingrākas prasības |
| 2.panta 1.punkts | 1.pants | Pārņemts pilnībā | Projekts neparedz stingrākas prasības |
| 2.panta 2.punkts | 3.pants | Pārņemts pilnībā | Projekts neparedz stingrākas prasības |
| 3.panta 1.punkts | 2.pants | Pārņemts pilnībā | Projekts neparedz stingrākas prasības |
| 3.panta 2.punkts | 3.pants | Pārņemts pilnībā | Projekts neparedz stingrākas prasības |
| 5.panta 1.punkts | 9.pants | Pārņemts pilnībā | Projekts neparedz stingrākas prasības |
| 5.panta 2.punkts | 11.pants, 13.pants, 14.pants, 15.pants. | Pārņemts pilnībā | Projekts neparedz stingrākas prasības |
| 5.panta 4.punkts | 12.pants, 17.pants | Pārņemts pilnībā | Projekts neparedz stingrākas prasības |
| 6.pants | 9.pants un 11.pants | Pārņemts pilnībā | Projekts neparedz stingrākas prasības |
| 7.panta 1.punkts un 2.punkts | 26.pants un 30.pants | Pārņemts pilnībā | Projekts neparedz stingrākas prasības |
| 7.panta 3.punkts | 27.pants | Pārņemts pilnībā | Projekts neparedz stingrākas prasības |
| 8.panta 1.punkts un 2.punkts | 24.pants un 34.pants | Reģistrācijas apliecības formu un saturu noteiks Ministru kabinets | Projekts neparedz stingrākas prasības |
| 9.panta 1.punkts un 2.punkts | 21.pants un 30.panta otrā daļa | Pārņemts pilnībā | Projekts neparedz stingrākas prasības |
| 9.panta 3.punkts | 65.pants | Pārņemts pilnībā | Projekts neparedz stingrākas prasības |
| 10.panta 1.punkts | 35.pants, 36.panta pirmā daļa | Pārņemts pilnībā | Projekts neparedz stingrākas prasības |
| 11.panta 1.punkts | 21.pants | Pārņemts pilnībā | Projekts neparedz stingrākas prasības |
| 11.panta 2.punkts | 39.panta 3.punkta b apakšpunkts | Pārņemts pilnībā | Projekts neparedz stingrākas prasības |
| 12.panta 1.punkts, 13.panta 2.punkts | 32.pants un 31.panta otrā daļa | Pārņemts pilnībā | Projekts neparedz stingrākas prasības |
| 12.panta 2.punkts un 3.punkts, 13.panta 2.punkts | 32.pants un 31.panta trešā daļa | Pārņemts pilnībā | Projekts neparedz stingrākas prasības |
| 14.pants | 39.pants | Pārņemts pilnībā | Projekts neparedz stingrākas prasības |
| 15.pants |  |  |  |
| 16.panta 1.punkts un 2.punkts | 28.pants, 31.panta pirmā daļa | Pārņemts pilnībā | Projekts neparedz stingrākas prasības |
| 16.panta 3.punkts | 38.panta 5.punkts | Pārņemts pilnībā | Projekts neparedz stingrākas prasības |
| 16.panta 4.punkts | 39.panta 2.punkts | Pārņemts pilnībā | Projekts neparedz stingrākas prasības |
| 17.pants | 29.pants | Pārņemts pilnībā | Projekts neparedz stingrākas prasības |
| 18.pants | 31.panta 3.punkts | Pārņemts pilnībā | Projekts neparedz stingrākas prasības |
| 19.pants | 20.pants, 34.pants | Pārņemts pilnībā | Projekts neparedz stingrākas prasības |
| 20.pants | 20.pants, 23.panta piektā daļa, 36.pants, 39.panta 2.punkts | Pārņemts pilnībā | Projekts neparedz stingrākas prasības |
| 23.pants | 4.panta otrā daļa | Pārņemts pilnībā | Projekts neparedz stingrākas prasības |
| 25.panta 1.punkts | 8.pants | Pārņemts pilnībā | Projekts neparedz stingrākas prasības |
| 26.pants | 7.pants | Pārņemts pilnībā | Projekts neparedz stingrākas prasības |
| 27.panta 1.punkts | 38.panta 4.punkts, 39.panta 3.punkta c apakšpunkts  | Pārņemts pilnībā | Projekts neparedz stingrākas prasības |
| 27.panta 2.punkts | 38.panta 4.punkts, 39.panta 3.punkta c apakšpunkts, 43.pants | Pārņemts pilnībā | Projekts neparedz stingrākas prasības |
| 28.panta 1.punkts | 44.pants | Pārņemts pilnībā | Projekts neparedz stingrākas prasības |
| 28.panta 2.punkts un 3.punkts | 46.pants | Pārņemts pilnībā | Projekts neparedz stingrākas prasības |
| 29.pants | 38.panta 4.punkts, 39.panta 3.punkta c apakšpunkts, | Pārņemts pilnībā | Projekts neparedz stingrākas prasības |
| 31.panta 1.punkts | 40.pants | Pārņemts pilnībā | Projekts neparedz stingrākas prasības |
| 31.panta 4.punkts | 63.pants | Pārņemts pilnībā | Projekts neparedz stingrākas prasības |
| 32.pants | 47.pants | Pārņemts pilnībā | Projekts neparedz stingrākas prasības |
| 33.panta 2.punkts | 61.pants | Pārņemts pilnībā | Projekts neparedz stingrākas prasības |
| 35.pants | 38.panta 2.punkts un 3.punkts, 39.panta 1.punkta c apakšpunkts un 3.punkta a un c apakšpunkts | Pārņemts pilnībā | Projekts neparedz stingrākas prasības |
| 36.pants | V nodaļa | Pārņemts pilnībā | Projekts neparedz stingrākas prasības |
|  |  |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Direktīvas:1. 5.panta 5.punkts – Latvija nav noteikusi paziņošanas pienākumu, Savienības pilsoņiem vai ģimenes locekļiem īslaicīgi uzturoties Latvijas Republikā, jo šāds pienākums radītu nesamērīgu administratīvo un finansiālo slogu valsts pārvaldei, ieviešot informācijas sistēmu šādu paziņojumu uzkrāšanai un apstrādei, turklāt, nepastāvot prasībai reģistrēt personu ieceļošanu un uzturēšanos, šāda pienākuma izpildes pārbaude būtu neiespējama.
2. 7.panta 4.punkts paredz iespējas ierobežot studējošo Savienības pilsoņu ģimenes locekļu ieceļošanu, attiecinot šīs tiesības tikai uz laulātajiem un bērniem, bet projektā šāds ierobežojums nav paredzēts, jo, neraugoties uz to, ka pārējie ģimenes locekļi nesaņem absolūtu pārvietošanās brīvību, viņiem tik un tā jānodrošina iespēja uzturēties. Ievērojot to, ka projekts paredz vienādas iespējas saņemt uzturēšanās tiesības visos gadījumos, nav pamata noteikt atsevišķo ierobežojumu studentu ģimenes locekļiem.
3. 8.panta 1.punkts paredz tiesības dalībvalstīm noteikt reģistrēšanās pienākumu tādiem Savienības pilsoņiem, kuru uzturēšanās termiņš pārsniedz trīs mēnešus. Latvija šīs tiesības ir izmantojusi, lai saņemtu informāciju par personām, kuras uzturas valstī ilgāku laika posmu. Personai reģistrējoties, tiek piešķirts personas kods, kas atvieglo administratīvo procedūru veikšanu citās valsts pārvaldes iestādēs un dažādu pakalpojumu saņemšanu.
 |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Pārējo direktīvas normu izpildi nodrošina citi šobrīd spēkā esošie nacionālie vai Eiropas Savienības normatīvie akti vai tās tiks iekļautas Ministru kabineta noteikumos, kas tiks izstrādāti, lai noteiktu Savienības pilsoņu un viņu ģimenes locekļu uzturēšanās tiesību apliecinošo dokumentu formu un saņemšanas kārtību, vai tās nav jāpārņem nacionālajos normatīvajos aktos, jo paredz tādu ierobežojumu nepieļaušanu, kas nav iespējamas saskaņā ar spēkā esošajiem normatīvajiem aktiem vai ir saistītas ar direktīvas ieviešanu, spēkā stāšanos u.tml.Šobrīd spēkā esošajos normatīvajos aktos pārņemtās normas:1. Direktīvas 3.panta 2.punkta otrais paragrāfs – Administratīvā procesa likuma 5. un 13.pants;
2. Direktīvas 4.panta 1. un 2.punkts un 27.panta 4.punkts – Latvijas Republikas Satversmes 98.pants;
3. Direktīvas 4.panta 3. un 4.punkts – Personu apliecinošu dokumentu likums;
4. 5.panta 3.punkts - Eiropas Parlamenta un Padomes Regulas (ES) 2016/399 (2016. gada 9. marts) par Savienības Kodeksu par noteikumiem, kas reglamentē personu pārvietošanos pār robežām (Šengenas Robežu kodekss) 11.panta 2.punkts;
5. 21.pants – Administratīvā procesa likuma 18.nodaļa;
6. 24.pants – Izglītības likums, Bezdarbnieku un darba meklētāju atbalsta likums, Sociālo pakalpojumu un sociālās palīdzības likums, Veselības aprūpes finansēšanas likums;
7. 25.panta 2.punkts – Ministru kabineta 2012.gada 21.februāra noteikumu Nr.133 “Noteikumi par valsts nodevu par personu apliecinošu dokumentu izsniegšanu” 4.punkts;
8. 30.pants – Administratīvā procesa likuma 67.pants;

Tiks pārņemts normatīvajos aktos:1. 8.panta 3., 4. un 5.punkts, 10.panta 2.punkts – tiks pārņemti Ministru kabineta noteikumos par Savienības pilsoņu un viņu ģimenes locekļu uzturēšanās tiesību apliecinošo dokumentu formu un saņemšanas kārtību;

Nav jāpārņem nacionālajos normatīvajos aktos:1. 22.pants – jo Latvijas nacionālie normatīvie akti neparedz nekādus teritoriālos ierobežojumus saistībā ar direktīvā noteiktajām tiesībām.
2. 37.pants – 42.pants, jo tie saistīti ar pienākumiem, kas neattiecas uz dalībvalstīm vai netiek pārņemti normatīvajos aktos.
 |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts un tā sākotnējās ietekmes novērtējuma ziņojums (anotācija) pirms tā iesniegšanas Valsts sekretāru sanāksmē ievietots Iekšlietu ministrijas tīmekļa vietnē [www.iem.gov.lv](http://www.iem.gov.lv) sadaļā “Sabiedrības līdzdalība”, aicinot sabiedrību izteikt savu viedokli par projektu. |
| 2. | Sabiedrības līdzdalība projekta izstrādē | Saskaņā ar Ministru kabineta 2009. gada 25. augusta noteikumu Nr. 970 ”Sabiedrības līdzdalības kārtība attīstības plānošanas procesā” 7.4.1.apakšpunktu sabiedrības pārstāvji ir aicināti līdzdarboties, rakstiski sniedzot viedokli par projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Iekšlietu ministrijas tīmekļa vietnē [www.iem.gov.lv](http://www.iem.gov.lv/) sadaļā “Sabiedrības līdzdalība”. |
| 3. | Sabiedrības līdzdalības rezultāti |  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde, Valsts robežsardze, Latvijas Republikas diplomātiskās un konsulārās pārstāvniecības ārvalstīs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav. |

Iekšlietu ministrs Sandis Ģirģens

Vīza:

valsts sekretārs Dimitrijs Trofimovs

I.Briede 67219546

ilze.briede@pmlp.gov.lv